Rozhodnutie Komisie
zo 17. októbra 2001
o dotazníku potrebnom na vyhotovenie správy členských štátov o vykonávaní smernice Európskeho parlamentu a Rady 2000/53/ES o vozidlách po dobe životnosti
(oznámené dokumentom č. C(2001) 3096)
(Text s významom pre EHP)
(2001/753/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Európskeho parlamentu a Rady 2000/53/ES z 18. septembra 2000 o vozidlách po dobe životnosti [1], a najmä na jej článok 9,
keďže:
(1) podľa smernice; 2000/53/ES členské štáty majú zaslať Komisii správu o vykonávaní smernice;
(2) správa by mala obsahovať podrobnosti o zapracovaní smernice do vnútroštátnych právnych predpisov a jej vykonávaní. Mala by sa vypracovať na základe dotazníka v tomto rozhodnutí;
(3) opatrenia uvedené v tomto rozhodnutí sú v súlade so stanoviskom výboru ustanoveného v súlade s článkom 6 smernice Rady 91/692/EHS [2],
PRIJALA TOTO ROZHODNUTIE:
Článok 1
Členské štáty vypracujú svoje správy o vykonávaní smernice 2000/53/ES na základe dotazníka v tejto prílohe.
Článok 2
Toto rozhodnutie je adresované členským štátom.
V Bruseli 17. októbra 2001